CELEX: 31996L0021
Language: el
Date: 1996-03-29 00:00:00
Title: Οδηγία 96/21/ΕΚ του Συμβουλίου, της 29ης Μαρτίου 1996, περί τροποποιήσεως της οδηγίας 94/54/ΕΚ της Επιτροπής σχετικά με την αναγραφή στην επισήμανση ορισμένων τροφίμων υποχρεωτικών ενδείξεων πέραν των προβλεπομένων από την οδηγία 79/112/ΕΟΚ

Avis juridique important

|

31996L0021

Οδηγία 96/21/ΕΚ του Συμβουλίου, της 29ης Μαρτίου 1996, περί τροποποιήσεως της οδηγίας 94/54/ΕΚ της Επιτροπής σχετικά με την αναγραφή στην επισήμανση ορισμένων τροφίμων υποχρεωτικών ενδείξεων πέραν των προβλεπομένων από την οδηγία 79/112/ΕΟΚ  

Επίσημη Εφημερίδα αριθ. L 088 της 05/04/1996 σ. 0005 - 0006

ΟΔΗΓΙΑ 96/21/ΕΚ ΤΟΥ ΣΥΜΒΟΥΛΙΟΥ της 29ης Μαρτίου 1996 περί τροποποιήσεως της οδηγίας 94/54/ΕΚ της Επιτροπής σχετικά με την αναγραφή στην επισήμανση ορισμένων τροφίμων υποχρεωτικών ενδείξεων πέραν των προβλεπομένων από την οδηγία 79/112/ΕΟΚΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 79/112/ΕΟΚ του Συμβουλίου, της 18ης Δεκεμβρίου 1978, περί προσεγγίσεως των νομοθεσιών των κρατών μελών σχετικά με την επισήμανση και την παρουσίαση των τροφίμων που προορίζονται για τον τελικό καταναλωτή καθώς επίσης και τη διαφήμισή τους (1), και ιδίως το άρθρο 4 παράγραφος 2,την οδηγία 94/35/ΕΚ του Ευρωπαϊκού Κοινοβουλίου και του Συμβουλίου, της 30ής Ιουνίου 1994, για τα γλυκαντικά που προορίζονται να χρησιμοποιηθούν στα τρόφιμα (2), και ιδίως το άρθρο 6,την πρόταση της Επιτροπής,Εκτιμώντας:ότι η οδηγία 94/54/ΕΚ της Επιτροπής, της 8ης Νοεμβρίου 1994, σχετικά με την αναγραφή στην επισήμανση ορισμένων τροφίμων, υποχρεωτικών ενδείξεων πέραν των προβλεπομένων από την οδηγία 79/112/ΕΟΚ (3) περιλαμβάνει παράρτημα με κατάλογο των τροφίμων των οποίων η επισήμανση πρέπει να περιλαμβάνει μία ή περισσότερες συμπληρωματικές ενδείξεις 7ότι η παρούσα οδηγία συμπληρώνει το παράρτημα σε ό,τι αφορά τα τρόφιμα που περιέχουν γλυκαντικά 7ότι, λόγω της εμβέλειας και των αποτελεσμάτων της μελετώμενης ενέργειας, τα κοινοτικά μέτρα που προβλέπει η παρούσα οδηγία είναι όχι μόνον αναγκαία αλλά και απαραίτητα για την επίτευξη των στόχων οι οποίοι δεν μπορούν να επιτευχθούν μεμονωμένα από τα κράτη μέλη 7 ότι, εξάλλου, η επίτευξή τους σε κοινοτικό επίπεδο προβλέπεται ήδη στην οδηγία 94/35/ΕΚ 7ότι, για επαρκή ενημέρωση των καταναλωτών, απαιτείται υποχρεωτική αναγραφή στην επισήμανση τροφίμων εμπεριεχόντων γλυκαντικά, μιας ένδειξης που να προβάλλει το γεγονός αυτό 7ότι επιπλέον, πρέπει να τίθενται προειδοποιήσεις επί της συσκευασίας τροφίμων που περιέχουν ορισμένες κατηγορίες γλυκαντικών 7ότι, σύμφωνα με τη διαδικασία του άρθρου 17 της οδηγίας 79/112/ΕΟΚ και του άρθρου 7 της οδηγίας 94/35/ΕΚ, σχέδιο της παρούσας οδηγίας υπεβλήθη μια γνωμοδότηση στη μόνιμη επιτροπή τροφίμων η οποία όμως δεν μπόρεσε να γνωμοδοτήσει και ότι, σύμφωνα με την ίδια διαδικασία, η Επιτροπή οφείλει να υποβάλει πρόταση περί των ληπτέων μέτρων στο Συμβούλιο,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1 Το παράρτημα της οδηγίας 94/54/ΕΚ συμπληρώνεται ως εξής:>ΘΕΣΗ ΠΗΝΑΚΑ>Άρθρο 2 Τα κράτη μέλη τροποποιούν, εφόσον συντρέχει λόγος, τις νομοθετικές, κανονιστικές και διοικητικές διατάξεις τους πριν από την 1η Ιουλίου 1996, κατά τρόπον ώστε:- να επιτρέψουν την εμπορία προϊόντων συμφώνων προς την παρούσα οδηγία το αργότερο την 1η Ιουλίου 1996,- να απαγορεύσουν την εμπορία των μη σύμφωνων με την παρούσα οδηγία προϊόντων από 1ης Ιουλίου 1997. Ωστόσο, τα προϊόντα που έχουν διατεθεί στην αγορά ή επισημανθεί πριν από την εν λόγω ημερομηνία και δεν είναι σύμφωνα με την παρούσα οδηγία μπορούν να διατίθενται στο εμπόριο μέχρις εξαντλήσεως των αποθεμάτων.Τα κράτη μέλη ενημερώνουν αμέσως την Επιτροπή.Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από σχετική αναφορά κατά την επίσημη δημοσίευσή τους. Οι λεπτομέρειες της αναφοράς καθορίζονται από τα κράτη μέλη.Άρθρο 3 Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 4 Η παρούσα οδηγία απευθύνεται στα κράτη μέλη.Βρυξέλλες, 29 Μαρτίου 1996.Για το ΣυμβούλιοΟ ΠρόεδροςT. TREU(1) ΕΕ αριθ. L 33 της 8. 2. 1979, σ. 1. Οδηγία όπως τροποποιήθηκε τελευταία από την οδηγία 93/102/ΕΚ (ΕΕ αριθ. L 291 της 25. 11. 1993, σ. 14).(2) ΕΕ αριθ. L 237 της 10. 9. 1994, σ. 3.(3) ΕΕ αριθ. L 300 της 23. 11. 1994, σ. 14.